རྫོགས་ཚིག་སྐབས་སུ་ན་ར་གཉིས།།མ་གཏོགས་མཐའ་རྟེན་བརྒྱད་པོ་ལ།།རང་ལ་ན་རོ་སྦྱར་ཏེ་དཔེར།།ཁྱོད་ནི་ཕྱུག་གོ་གཤིས་བཟང་ངོ༌།།གཏོང་ཡང་ཕོད་དོ་ཆོས་གྲུབ་བོ།།འཁོར་ཡང་འཛོམ་མོ་བཞུགས་གདའོ།།ཐུགས་ཀྱང་དལ་ལོ་ཞེས་ཐོས་སོ།།ན་ར་གཉིས་ལ་ན་རོ་དང༌།།ཏོ་ཞེས་རྣམ་གཉིས་སུ་འགྱུར་དཔེར།།བཞིན་ནོ་ཞེས་ནི་ངས་བསྟན་ཏོ།།ངོ་མཚར་རོ་ཞེས་གཞན་ཟེར་ཏོ།།རྐྱང་པ་འདོགས་ཅན་འོ་སྟེ་དཔེར།།ཤ་ནི་ཟ་འོ་སྐྱིད་དེའོ།།དེ་རྣམས་ཕལ་ཆེར་ཉིས་ཤད་དང༌།།ལེའུའི་མཚམས་སོགས་བཞི་ཤད་འཐོབ།།རྐྱང་ཤད་དང་ནི་ཚིག་ཤད་དག།ཐོབ་ཚུལ་སྐབས་དང་སྦྱར་ལ་དཔྱད།།ག་ཡི་རྗེས་སུ་ཆིག་ཤད་དང༌།།ཤད་གོང་ཕལ་ཆེར་ཕྱི་ཚེག་སྤང༌།།ཞེས་པ་ནི་ཚིག་ཕྲད་རྒྱས་པར་བཤད་པའོ།།